КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«2011 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2010 во öшым тöлысь 20 лунся 450 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «2011 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2010 во öшым тöлысь 20 лунся 450 №-а шуöмö вежсьöмъяссодтöдын индöм серти.

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 21 лун

64 №

Коми Республикаса Правительстволöн

2011 во рака тöлысь 21 лунся 64 №-а шуöм дорö

СОДТÖД

**«**2011 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2010 во öшым тöлысь 20 лунся 450 №-а шуöмö пыртöм

**ВЕЖСЬÖМЪЯС**

«2011 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2010 во öшым тöлысь 20 лунся 450 №-а шуöмын:

1) 5 пунктса витöд абзац гижны тадзи:

«отчёт (рöштшöт) сетан пöрадок да кадколаст, мый урчитöма Коми Республикаса республиканскöй бюджетысь сьöм медшöр юклысьясöн.»;

2) 6 пунктса 1 подпунктын «Коми Республикаса каръясын да районъясын уна йöза культурнöй, том йöзлы да спорт мероприятиеяс нуöдöм йылысь» кывъяс бöрын содтыны «, а сiдзжö Коми Республика сайын вермасьöмъясын, велöдчан да тренируйтчан сборъяс вылын спортсменъяслöн, велöдчысь спортсменъяслöн участвуйтöм йылысь» кывъяс;

3) 2011 во вылö Коми Республикаса республиканскöй бюджетысь Россия Федерацияса лöсялана субъект мутасын торъя категория гражданалы, кодъяслы социальнöй отсöг сетöмыс пырö Россия Федерациялöн да Россия Федерацияса субъектъяслöн веськöдлöм улö, öтув вöдитчан транспортын öткодь позянлун сетöм вылö рöскод сьöмöн могмöдан правилöясын (17 №-а содтöд):

а) 3 пунктса 1 подпунктын:

«Россияса кöрт туй» восьса акционернöй котыр» кывъяс вежны «Войвывса карберд пассажирскöй компания» восьса акционер котыр» кывъясöн;

«Войвывса кöрт туй – «Россияса кöрт туй» ВАК филиалöн» кывъяс вежны «Войвывса карберд пассажирскöй компания» восьса акционер котыр» кывъясöн;

б) 4 пунктса 1 подпунктын:

«Войвывса кöрт туй – «Россияса кöрт туйяс» ВАК филиаллы кар бердын пассажиръясöс могмöдан дирекциялы» кывъяс вежны «Войвывса карберд пассажирскöй компания» восьса акционер котырлы» кывъясöн;

4) 2011 во вылö Коми Республикаса республиканскöй бюджетысь овмöс нуöдысь субъектъяслы сьöкыда воöдчан да ылi сикт-грездын олысьяслы тöвар вайöм кузя транспорт рöскод юкöн компенсируйтан пöрадокын, мый вынсьöдöма шуöмöн (26 №-а содтöд);

а) 2 пунктын:

«да (либö)» кывъяс вежны «да» кывйöн;

«паромъяс» кывъяс бöрын содтыны «да пытшкöс ва туйяс вылын вавывса посъяс» кывъяс;

1 подпункт гижны тадзи:

«1) документъяс сетiгöн, кутшöмъясöс оформитöма «2010 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöмöн урчитöм корöмъяс серти, да найöс абу компенсируйтöма 2010 во вылö Коми Республикаса ркспубликанскöй бюджет тшöт весьтö, 2010 вося йирым тöлысь 1 лунсянь 2010 вося öшым тöлысь 25 лунöдз;»;

б) 3 пунктса 2 подпункт гижны тадзи:

«2) ыдждаысь, мый урчитöма кыдзи вавывса транспортöн (паромъяс да пытшкöс ва туйяс вылын вавывса посъяс пыртöмöн) сьöкыда воöдчан да ылi сикт-грездын олысьяслы тöвар нуöм-вайöм кузя услугаясысь мынтысьöм вылö 1/2 збыль рöскодысь.

Сэк, кор вавывса транспортöн (паромъяс да пытшкöс ва туйяс вылын вавывса посъяс пыртöмöн) тöвар нуöм-вайöм кузя услугаяс вылö донъяссö (тарифъяссö) государствосянь регулируйтöны, субсидиялöн медыджыд мындаыс индыссьö тайö пунктса 2 подпунктын урчитöм мында тарифъясöн вöдитчöмöн, кутшöмъясöс лöсьöдiс Коми Республикаса тариф служба «Коми Республикаын донъяс (тарифъяс) государствосянь ладмöдан мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм серти.»;

в) 7 пунктын:

2 подпунктын «Министерствоöн урчитöм форма кузя субсидия ыджда рöштшöт» кывъяс бöрын содтыны «тöвар да транспорт вылö накладнöй копияясöн» кывъяс;

3 пунктын «паромъяс» кывъяс бöрын содтыны «да пытшкöс ва туйяс вылын вавывса посъяс» кывъяс.

Исакова 3 740 пас